CELEX: 62012CA0528
Language: el
Date: 2014-02-06 00:00:00
Title: Υπόθεση C-528/12: Απόφαση του Δικαστηρίου (δέκατο τμήμα) της 6ης Φεβρουαρίου 2014 [αίτηση του Landgericht Bonn (Γερμανία) για την έκδοση προδικαστικής αποφάσεως] — Mömax Logistik GmbH κατά Bundesamt für Justiz (Προδικαστική παραπομπή — Δίκαιο των εταιριών — Οδηγία 78/660/ΕΟΚ — Δημοσιότητα των ενοποιημένων ετήσιων λογαριασμών ορισμένων μορφών εταιριών — Εφαρμογή των κανόνων περί δημοσιότητας των λογαριασμών αυτών στις εταιρίες που διέπονται από τη νομοθεσία κράτους μέλους και ανήκουν σε όμιλο του οποίου η μητρική εταιρία διέπεται από τη νομοθεσία άλλου κράτους μέλους)

29.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/14
            
         Απόφαση του Δικαστηρίου (δέκατο τμήμα) της 6ης Φεβρουαρίου 2014 [αίτηση του Landgericht Bonn (Γερμανία) για την έκδοση προδικαστικής αποφάσεως] — Mömax Logistik GmbH κατά Bundesamt für Justiz
   (Υπόθεση C-528/12) (1)
   
   (Προδικαστική παραπομπή - Δίκαιο των εταιριών - Οδηγία 78/660/ΕΟΚ - Δημοσιότητα των ενοποιημένων ετήσιων λογαριασμών ορισμένων μορφών εταιριών - Εφαρμογή των κανόνων περί δημοσιότητας των λογαριασμών αυτών στις εταιρίες που διέπονται από τη νομοθεσία κράτους μέλους και ανήκουν σε όμιλο του οποίου η μητρική εταιρία διέπεται από τη νομοθεσία άλλου κράτους μέλους)
   2014/C 93/21
   Γλώσσα διαδικασίας: η γερμανική
   
      Αιτούν δικαστήριο
   
   Landgericht Bonn
   
      Διάδικοι στην υπόθεση της κύριας δίκης
   
   Mömax Logistik GmbH
   
      κατά
   
   Bundesamt für Justiz
   
      Αντικείμενο
   
   Αίτηση προδικαστικής αποφάσεως — Landgericht Bonn — Ερμηνεία του άρθρου 49 ΣΛΕΕ καθώς και του άρθρου 57, παράγραφος 1, της τέταρτης οδηγίας 78/660/EOK του Συμβουλίου, της 25ης Ιουλίου 1978, βασιζομένης στο άρθρο 54, παράγραφος 3, περίπτωση ζ', της Συνθήκης, περί των ετησίων λογαριασμών εταιρειών ορισμένων μορφών (ΕΕ ειδ. έκδ. 06/002, σ. 17) — Δικαίωμα των κρατών μελών να μην εφαρμόζουν στις εξαρτώμενες εταιρίες ενός ομίλου οι οποίες υπάγονται στο εθνικό τους δίκαιο τις διατάξεις της οδηγίας 78/660/ΕΟΚ που αφορούν το περιεχόμενο, τον έλεγχο και τη δημοσίευση των ετησίων λογαριασμών, αν η δεσπόζουσα εταιρία του ομίλου υπάγεται στο δίκαιο κράτους μέλους — Κανονιστική ρύθμιση κράτους μέλους η οποία προβλέπει τη δυνατότητα αυτή σε περίπτωση που η δεσπόζουσα εταιρία υπάγεται στο δίκαιο του εν λόγω κράτους μέλους και την αποκλείει σε περίπτωση που η εταιρία αυτή υπάγεται στο δίκαιο άλλου κράτους μέλους
   
      Διατακτικό
   
   Το άρθρο 57 της τέταρτης οδηγίας 78/660/ΕΟΚ του Συμβουλίου, της 25ης Ιουλίου 1978, βασιζομένης στο άρθρο 54 παράγραφος 3 περίπτωση ζ) της συνθήκης περί των ετησίων λογαριασμών εταιριών ορισμένων μορφών, όπως έχει τροποποιηθεί από την οδηγία 2006/46/ΕΚ του Ευρωπαϊκού Κοινοβουλίου και του Συμβουλίου, της 14ης Ιουνίου 2006, έχει την έννοια ότι αντιτίθεται στη νομοθεσία κράτους μέλους που δεν απαλλάσσει μια θυγατρική επιχείρηση η οποία διέπεται από τη νομοθεσία του κράτους αυτού από τις διατάξεις της εν λόγω οδηγίας που αφορούν το περιεχόμενο, τον έλεγχο και τη δημοσίευση των ετήσιων λογαριασμών παρά μόνον αν η μητρική επιχείρηση διέπεται και αυτή από τη νομοθεσία του εν λόγω κράτους.
   
      (1)  ΕΕ C 63 της 2.3.2013.